मंडी धनौरा। सामुदायिक स्वास्थ्य केंद्र पर यदि चिकित्सक द्वारा लिखी गई दवाओं में आपको अस्पताल की डिस्पेंसरी से कोई बूटी, भस्म या अर्क मिले तो चौंकने की आवश्यकता नहीं है। नगर के सरकारी अस्पताल में आजकल अंग्रेजी दवाओं का टोटा है। चिकित्सक रोगियों के लिए जिले से आई आयुष दवाएं देकर ही काम चला रहे हैं। चिकित्सकों का कहना है कि बजट की वजह से अंग्रेजी दवाओं की कमी चल रही है। एंटीबायोटिक दवाओं की भी बेहद कमी चल रही है। ग्रामीण क्षेत्र में स्थित प्राथमिक स्वास्थ्य केन्द्रों की स्थिति तो और भी खराब है। गनीमत यह है कि इमरजेंसी के लिए अस्पताल के पास पर्याप्त दवाएं हैं।